《杭山》
宋代·章鉴

买得渔矶系钓船，鱼龙吹浪骇鸥眠。
从来白石清泉地，胜似青山小洞天。
浪对客吟思却虏，偶观人弈悟筹边。
夜来风雨秋声早，一段新愁雪满颠。

作者简介：隆兴府分宁人，字公秉。以别院省试及第。历任中书舍人、侍左郎官、签书枢密院事兼权参知政事、同知枢密院事等职。度宗咸淳十年，拜右丞相兼枢密使。次年二月，元兵逼近临安，托故逃遁。三年召还，罢相。寻坐庇护殿帅韩震事，被逐出京，放归田里。性清约，在朝号宽厚，士大夫目为“满朝欢”。有《杭山集》。